《和苏子瞻通判在告中闻余出郊以诗见寄》
宋代·陈襄

郊原绿意动游人，湖上晴波见跃鳞。
间逐牙旗千骑远，暗惊梅萼万枝新。
寻僧每拂题诗壁，邀客仍将沪酒巾。
寄语文园何所苦，且来相伴一行春。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。